Diari Oficial de la Generalitat Valenciana


Sumari del DOGV 7857, del 24-08-2016 (2016/6539)

RESOLUCIÓ de 25 de juliol de 2016, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari i el procediment per a l'admissió i matriculació per a cursar els ensenyaments esportius de cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, durant el curs acadèmic 2016-2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7857

Data del DOGV
:   24-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6539


Data del document
:   25-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 25 de juliol de 2016, de la Direcció General de Formació Professional i Ensenyaments de Règim Especial, per la qual es convoquen les proves d'accés de caràcter específic i es determina el calendari i el procediment per a l'admissió i matriculació per a cursar els ensenyaments esportius de cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, durant el curs acadèmic 2016-2017. [2016/6539]  
  
  
La Llei Orgànica 2/2006, de 3 de maig, d'Educació, integra els ensenyaments esportius dins de l'oferta del sistema educatiu actual, els dóna la consideració d'ensenyaments de règim especial i regula els seus aspectes fonamentals a través del capítol VIII del títol I.  
La Llei Orgànica 8/2013, de 9 de desembre, per a la millora de la qualitat educativa, esmenta els ensenyaments esportius en l'article 50 i 51, que modifiquen diferents aspectes de la Llei Orgànica 2/2006, de 3 de maig, d'Educació.  
Així mateix, el Reial Decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, reconeix i impulsa els ensenyaments esportius ja que apareixen configurats, per primera vegada, amb el mateix tractament que els altres ensenyaments del sistema educatiu; d'altra banda, el Decret 132/2012, de 31 d'agost, del Consell, regula els ensenyaments esportius de règim especial a la Comunitat Valenciana.  
Per mitjà del Reial Decret 320/2000, de 3 de març, s'estableixen els títols de Tècnic Esportiu i Tècnic Esportiu Superior en les especialitats de Futbol i Futbol Sala, se n'aproven els corresponents ensenyaments mínims i es regulen les proves i els requisits per a accedir-hi; a més, l'Ordre ECD/2023/2002, de 30 de juliol (BOE 08.08.2002), estableix, per a l'àmbit territorial de competència del Ministeri d'Educació, els currículums, les proves i els requisits d'accés corresponents als títols de Tècnic Esportiu i de Tècnic Esportiu Superior de les especialitats de Futbol i Futbol Sala que seran d'aplicació supletòria a la nostra Comunitat.  
Així mateix, el Reial Decret 932/2010, de 23 de juliol, estableix el títol de Tècnic Esportiu en Busseig Esportiu amb Escafandre Autònom i en fixa els ensenyaments mínims i els requisits d'accés; a més, l'Ordre EDU/2450/2011, de 5 de setembre, estableix el currículum dels cicles inicial i final de grau mitjà corresponents al títol de Tècnic Esportiu en Busseig Esportiu amb Escafandre Autònom.  
  
El Reial Decret 878/2011, de 24 de juny, estableix el títol de Tècnic Esportiu en Salvament i Socorrisme i en fixa els ensenyaments mínims i els requisits d'accés; a més, l'Ordre ECD/2407/2012, de 30 d'octubre, estableix el currículum dels cicles inicial i final de grau mitjà corresponents al títol de Tècnic Esportiu en Salvament i Socorrisme.  
  
El Reial Decret 669/2013, de 6 de setembre, estableix el títol de Tècnic Esportiu en Atletisme i en fixa els ensenyaments mínims i els requisits d'accés; a més, l'Ordre ECD/1209/2014, de 3 de juliol, estableix el currículum dels cicles inicial i final de grau mitjà corresponent al títol de Tècnic Esportiu en Atletisme.  
Finalment, el Reial Decret 980/2015, de 30 d'octubre, pel qual s'estableix el títol de Tècnic Esportiu en Bàsquet i es fixen el seu currículum bàsic i els requisits d'accés, i es modifica el Reial Decret 669/2013, de 6 de setembre, pel qual s'estableix el títol de Tècnic Esportiu en Atletisme i es fixen els seus ensenyaments mínims i els requisits d'accés.  
  
Per tot això, i en virtut de les facultats que em confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
Establir les bases de la convocatòria, corresponent a l'any 2016, de les proves de caràcter específic per a l'accés al cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, que figuren en l'annex I d'aquesta resolució.  
  
  
Segon  
Aprovar el calendari i el procediment, que figura en l'annex II, per a l'admissió de sol·licituds i matriculació per a cursar els ensenyaments esportius esmentats del cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, durant el curs 2016-2017.  
De conformitat amb allò que disposen els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú; la Llei 39/2015, d'1 d'octubre, del Procediment Administratiu Comú de les Administracions Públiques, i l'article 68 de la Llei 5/1983 del Consell, contra aquest acte, que no esgota la via administrativa, es podrà interposar un recurs d'alçada davant de la Secretaria Autonòmica d'Educació, en el termini d'un mes a comptar de l'endemà de ser publicada.  
  
València, 25 de juliol de 2016.- La directora general de Formació Professional i Ensenyaments de Règim Especial: Marina Sánchez Costas.  
  
  
ANNEX I  
Bases de la convocatòria  
  
Aquestes bases regiran la convocatòria de les proves de caràcter específic per a l'accés al cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, corresponents a l'any 2016.  
  
Base 1. Centres per a la inscripció i realització de les proves  
La inscripció per a la prova de caràcter específic corresponents a l'any 2016 per a l'accés al cicle inicial de les diferents modalitats, haurà de realitzar-se en:  
Atletisme: IES María Enríquez, de Gandia.  
Busseig Esportiu amb Escafandre Autònom: IES Historiador Chabás, de Dénia.  
Salvament i Socorrisme: IES Guadassuar.  
Bàsquet: IES Miquel Peris i Segarra, de Castelló.  
Futbol: IES 8 de Març, d'Alacant.  
  
Base 2. Terminis d'inscripció i realització de les proves  
2.1. Període d'inscripció: entre els dies 1 i 13 de setembre de 2016.  
  
2.2. Publicació de la llista provisional d'admesos: 14 de setembre de 2016, als taulers d'informació i en la pàgina web del centre que imparteix l'ensenyament.  
2.3. Termini de reclamació a la llista provisional: del 15 al 16 de setembre de 2016, ambdós inclosos.  
2.4. Publicació de la llista definitiva d'admesos: 19 de setembre de 2016, als taulers d'informació i en la pàgina web del centre que imparteix l'ensenyament.  
2.5. Període de realització de la prova especifica de cada modalitat: del 20 setembre al 27 de setembre, ambdós inclosos.  
2.6. La data exacta, el lloc de realització i l'horari de cada prova seran comunicats pel centre que imparteix l'ensenyament corresponent.  
  
  
Base 3. Sol·licituds  
Per a la formalització de les sol·licituds d'inscripció, es lliurarà en el centre que imparteix l'ensenyament sol·licitat, el model corresponent que s'adjunta com a annex I-A, degudament emplenat. S'acompanyarà una fotocòpia compulsada del DNI, una fotocòpia compulsada del requisit acadèmic i un certificat mèdic oficial (aquest últim en l'imprés editat pel Consell General del Col·legi Oficial de Metges) recent (màxim, dos mesos) en el qual conste els aspectes següents: no patir cap malaltia infectocontagiosa, estar vacunat contra el tètans i tindre les condicions psicofísiques necessàries per a la realització de les proves físiques, establides per a l'accés a les titulacions de tècnic esportiu en la modalitat corresponent.  
El sol·licitant abonarà les taxes i els preus públics establits en la legislació vigent, per a la qual cosa utilitzarà el model 046, disponible en la pàgina web de la Conselleria d'Educació, Investigació, Cultura i Esport (Ensenyaments de Règim Especial).  
  
Base 4. Prova d'accés adaptada als que acrediten situació de discapacitat  
De conformitat amb la disposició addicional tercera del Reial Decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, i amb l'article 28 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana, la conselleria competent en matèria d'educació articularà el mecanisme necessari, amb la inclusió d'assessors experts o la petició d'informes, perquè el tribunal de les proves d'accés de caràcter específic puga valorar si el grau de discapacitat i les limitacions que comporta, possibilita cursar amb aprofitament els ensenyaments, aconseguir les competències corresponents al cicle que es tracte i exercir la professió.  
  
En aquest sentit, les persones amb discapacitat hauran d'adjuntar el corresponent certificat del dictamen del reconeixement del grau de discapacitat emés pels centres de Valoració i Orientació de Discapacitats adscrits a la conselleria competent en matèria de benestar social, perquè el tribunal designat valore si aquest grau de discapacitat els permetrà cursar amb aprofitament els ensenyaments en les especialitats que es disposen en aquesta resolució.  
El tribunal adaptarà, si és procedent, els requisits i proves d'accés de caràcter específic que hagen de superar els aspirants, que, en tot cas, hauran de respectar l'essencial dels objectius fixats en aquesta resolució.  
  
  
Base 5. Exempció  
Quedaran exempts de la prova específica d'accés a aquests ensenyaments les persones que acrediten les condicions que estableixen la disposició transitòria segona, punt dos, del Reial Decret 1363/2007, de 24 d'octubre, pel qual s'estableix l'ordenació general dels ensenyaments esportius de règim especial, i l'article 21 del Decret 132/2012, de 31 d'agost, del Consell, pel qual es regula els ensenyaments esportius de règim especial a la Comunitat Valenciana, que dicta:«D'acord amb el que preveuen els articles 67 i 85 de la Llei Orgànica 2/2006, de 3 de maig, d'Educació, i l'article 53 de la Llei 10/1990, de 15 d'octubre, de l'Esport, els que acrediten la condició d'esportista d'alt nivell, esportista d'alt rendiment o esportista d'elit estaran exempts de complir els requisits de caràcter específic per a tindre accés als ensenyaments esportius en la modalitat o especialitat corresponent.»  
  
  
Base 6. Tribunal  
6.1. Les proves de caràcter específic seran organitzades, controlades i avaluades per un tribunal que serà proposat pel director o directora territorial d'Educació corresponent. La Direcció General de Formació Professional i Ensenyaments de Règim Especial comunicarà a la Inspecció General el nom dels inspectors designats amb l'objectiu d'organitzar el desenvolupament de les proves.  
6.2. El tribunal estarà compost per una presidència i quatre vocalies (avaluadors). Aquests últims seran preferentment membres de l'equip educatiu que impartirà els mòduls d'ensenyament esportiu per als quals es realitza la prova específica. El president serà un inspector d'Educació i actuarà de secretari el vocal de menor edat. A proposta del president, podran incorporar-se al tribunal els assessors que es consideren necessaris en funció dels ensenyaments a què desitja accedir i del nombre d'inscrits.  
6.3. La funció del president del tribunal serà garantir que el desenvolupament de les proves d'accés es realitze d'acord amb el que estableix aquest annex.  
6.4. El secretari tindrà com a funció alçar l'acta del desenvolupament de les proves i certificar que aquesta s'até al que estableix aquest annex. També realitzarà les funcions del president quan aquest estiga absent.  
6.5. La realització de les proves pels aspirants la valoraran els vocals (avaluadors) del tribunal, de forma privada i independent i seguint els criteris establits per a cada cas.  
6.6. Els que actuen com a vocals en les proves d'accés hauran d'estar en possessió de la titulació següent:  
  
Proves d'accés Titulació dels avaluadors  
- Proves d'accés a els ensenyaments de Tècnic Esportiu en Futbol. - Tècnic Esportiu Superior en Futbol.  
- Proves d'accés a els ensenyaments de Tècnic Esportiu en Salvament i Socorrisme - Tècnic Esportiu Superior en Salvament i Socorrisme.  
- Proves d'accés a els ensenyaments de Tècnic Esportiu en Atletisme. - Tècnic Esportiu Superior en Atletisme.  
- Proves d'accés a els ensenyaments de Tècnic Esportiu en Bàsquet. - Tècnic Esportiu Superior en Bàsquet.  
- Proves d'accés a els ensenyaments de Tècnic Esportiu en Busseig amb Escafandre Autònom. - Tècnic Esportiu en Busseig Esportiu amb Escafandre Autònom.  
  
  
  
6.7. En la primera part de les proves de Futbol, també podran exercir la funció d'avaluadors els membres del tribunal que acrediten el títol de Llicenciatura en Ciències de l'Activitat Física i de l'Esport o qualsevol altra que haja sigut declarada equivalent o homologada amb aquesta.  
  
6.8. La seu de cada tribunal de les diferents especialitats esportives estarà ubicada en les dependències del centre que impartisca cada una d'aquests ensenyaments.  
6.9. Els membres del tribunal estaran subjectes a les causes d'abstenció i recusació que indiquen els articles 28 i 29 de la Llei 30/1992, de 26 de novembre; la Llei de Règim Jurídic de les Administracions Públiques i del Procediment Administratiu Comú, i la Llei 39/2015, d'1 d'octubre, del Procediment Administratiu Comú de les Administracions Públiques.  
  
Base 7. Desenvolupament de les proves  
7.1. Tots els aspirants hauran d'acreditar-se amb el DNI o un altre document oficial identificatiu.  
7.2. Durant la realització de les proves, els membres del tribunal vetlaran perquè tots els participants complisquen degudament les condicions assenyalades per al recorregut, i podran desqualificar, i per tant no deixar concloure la prova, a aquells participants que cometen alguna irregularitat amb intenció d'engany.  
7.3. Els aspirants tindran una sola oportunitat per a efectuar cada exercici, i actuaran de forma individual seguint l'orde de participació que establirà el tribunal.  
7.4. El tribunal publicarà el mateix dia de la prova, abans de realitzar-la, perquè tots els aspirants en tinguen coneixement, els itineraris, els temps de referència i l'ordre de participació.  
7.5. La prova de caràcter específic i els requisits esportius per a l'accés als ensenyaments de tècnic esportiu de les diferents especialitats, seran els que estableix el reial decret que crea la titulació corresponent.  
  
  
Base 8. Avaluació final  
8.1. En la prova de caràcter específic d'accés només es concedirà les qualificacions «apte» o «no apte». Per a aconseguir la qualificació d'apte, els aspirants hauran de superar les parts que la componen.  
8.2. La superació de la prova de caràcter específic tindrà efectes en tot l'àmbit de l'Estat i una vigència de díhuit mesos comptats a partir de la data de terminació d'aquella.  
8.3. El tribunal estendrà el corresponent certificat acreditatiu seguint l'annex I-B.  
  
Base 9. Procediment de reclamació  
9.1. Els resultats seran publicats als taulers d'informació i en la pàgina web del centre que impartisca els ensenyaments.  
9.2. Els aspirants podran presentar, sobre les qualificacions obtingudes, les reclamacions que consideren oportunes. Per a això hauran de seguir el procediment establit en l'Ordre 32/2011, de 20 de desembre, de la Conselleria d'Educació, Formació i Ocupació, per la qual es regula el dret de l'alumnat a l'objectivitat en l'avaluació i s'estableix el procediment de reclamació de qualificacions obtingudes i de les decisions de promoció, de certificació o d'obtenció del títol acadèmic que corresponga (DOCV 28.12.2011).  
9.3. El president del tribunal remetrà a la direcció territorial d'Educació, Investigació, Cultura i Esport corresponent un informe sobre les reclamacions presentades, així com del resultat d'aquestes i de les observacions que puguen ser rellevants per a futures actuacions.  
  
  
Base 10. Custòdia i arxivament de documents  
Les actes, segons el model de l'annex I-C, seran arxivades i custodiades pel centre educatiu on es realitzen les proves.  
  
  
ANNEX II  
Calendari i procediment per a l'admissió de sol·licituds i matriculació per a cursar els ensenyaments esportius de cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, durant el curs acadèmic 2016-2017.  
  
  
1. Termini de sol·licitud d'admissió  
El període de sol·licitud d'admissió serà únic per a tot l'alumnat i es formalitzarà entre els dies 3 i 7 d'octubre de 2016.  
  
2. Documentació  
- Per a cursar els ensenyaments, del cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, durant el curs acadèmic 2016-2017, caldrà presentar la sol·licitud que figura com a annex II-B a aquesta resolució, junt amb:  
- Fotocòpia compulsada del DNI/NIE.  
- Dues fotografies tipus carnet.  
- Fotocòpia compulsada del títol de Graduat en Educació Secundària o equivalent acadèmic, o certificat d'haver superat la prova d'accés substitutiva per als ensenyaments esportius de règim especial.  
  
- Certificat de superació de la prova específica d'accés al primer nivell o de l'exempció de l'especialitat corresponent..  
  
3. Criteris d'admissió  
En el cas que el nombre de les sol·licituds d'admissió siga superior al nombre de places oferides, s'aplicarà en primer lloc el criteri que especifica l'article 30 del Decret 132/2012, de 31 d'agost, del Consell, pel qual es regulen els ensenyaments esportius de règim especial a la Comunitat Valenciana:  
a) Per a l'accés al cicle inicial de grau mitjà, l'expedient acadèmic dels aspirants en l'Educació Secundària Obligatòria.  
A continuació, es tindran en compte els criteris següents:  
3.1. Els sol·licitants que hagen superat la prova de caràcter específic d'accés en la convocatòria regulada en l'annex I d'aquesta resolució, ordenats per la qualificació obtinguda en la segona part de la prova.  
  
3.2. A continuació, els sol·licitants que hagen superat la prova de caràcter específic d'accés, amb validesa vigent, en convocatòries realitzades anteriorment a la Comunitat Valenciana.  
3.3. Finalment, els sol·licitants que hagen superat la corresponent prova de caràcter específic d'accés, amb validesa vigent.  
En cas d'empat, es realitzarà l'ordenació alfabètica pel primer cognom dels sol·licitants, per a la qual cosa s'efectuarà un sorteig públic de dues lletres.  
b) Per a l'accés al cicle superior, la qualificació final dels ensenyaments conduents al títol de tècnic esportiu, en la modalitat o especialitat corresponent.  
  
4. Òrgan competent  
4.1. El consell escolar de cada centre és l'òrgan competent per a decidir l'admissió dels sol·licitants, i podrà demanar-los la documentació que estime necessària per a la justificació de les situacions i circumstàncies al·legades.  
4.2. Respecte al procés d'admissió, el consell escolar:  
a) Haurà de fer públiques al tauler d'informació i en la pàgina web del centre, la llista dels sol·licitants admesos i no admesos èr a cursar els ensenyaments de cicle inicial d'Atletisme, cicle inicial de Busseig Esportiu amb Escafandre Autònom, cicle inicial de Salvament i Socorrisme, cicle inicial de Bàsquet i cicle inicial de Futbol, durant el curs acadèmic 2016-2017, classificats i ordenats en funció dels criteris d'admissió establits en aquesta resolució, el dia 10 d'octubre de 2016.  
  
La llista tindrà caràcter provisional i podrà ser objecte de reclamació davant del consell escolar en el termini de tres dies hàbils des de la publicació. Una vegada transcorregut aquest termini, la llista definitiva serà exposada en els mateixos taulers i pàgina web en què s'exposà la llista provisional, en el termini màxim de 48 hores.  
b) Haurà de resoldre les reclamacions presentades, si és procedent.  
  
5. Reserva de places  
Cada centre reservarà el percentatge de les places que s'oferisquen de cada modalitat d'ensenyament esportiu, per a les persones que reunisquen els requisits d'accés i acrediten alguna de les característiques a què fa referència l'article 30.3 del Decret 132/2012.  
  
6. Matriculació  
6.1. El període de matriculació serà els dies 17 i 18 d'octubre.  
6.2. Si, finalitzat el període de matrícula establit en el punt anterior, aquesta no s'ha formalitzat, es perdrà el dret a la plaça obtinguda.  
6.3. En el moment de la matriculació, el sol·licitant abonarà les taxes i els preus públics establits en la legislació vigent.